**Приложение № 3**

**към Заповед № МДР-ПП-09-94/29.06.2022 г.**

**МИНИСТЕРСТВО НА ЗЕМЕДЕЛИЕТО**

**О Б Я В А**

***за открита процедура чрез подбор на проекти***

Дирекция „Морско дело и рибарство“ – Управляващ орган (УО) на Програмата за морско дело и рибарство 2014-2020 г. (ПМДР) кани желаещите да представят проектни предложения по Приоритет на Съюза 1 „Насърчаване на устойчиво в екологично отношение, иновативно, конкурентоспособно и основано на знания рибарство, характеризиращо се с ефективно използване на ресурсите”, като **ОБЯВЯВА процедура чрез подбор на проекти BG14MFOP001-1.023 „Добавена стойност, качество на продуктите и използване на нежелания улов“, мярка 1.7 „Добавена стойност, качество на продуктите и използване на нежелания улов”.**

Целта на настоящата процедура е при изпълнението на предвидените дейности да допринесат за повишаването на добавената стойност или качеството на уловената риба. Дейностите ще спомогнат за защита и опазване на околната среда и насърчаване на ефективното използване на ресурсите.

По-конкретно ще се насърчават инвестиции, които добавят стойност към продуктите от риболов, по-специално като позволяват на рибарите да извършват преработване, предлагане на пазара и пряка продажба на собствения си улов и иновативни инвестиции на борда на корабите, които водят до повишаване на качеството на продуктите от риболов.Проектите по процедурата следва да бъдат изпълнени на територията на Република България.

Подпомагането по настоящата мярка не представлява държавна помощ.

Процедурата за предоставяне на безвъзмездна финансова помощ се реализира с финансовата подкрепа на Европейския съюз (ЕС) чрез Европейския фонд за морско дело и рибарство (ЕФМДР).

Общият размер на безвъзмездната финансова помощ е **373 657.96 лв.**

Управляващият орган на ПМДР 2014-2020 си запазва правото да увеличи бюджета по процедурата след приключване на оценката на проектите по предходен прием, прекратени проекти и др., както и във връзка с чл. 26, ал. 7 от Закона за управление на средствата от Европейските структурни и инвестиционни фондове.

Финансовата помощ по реда на тази мярка е 73,26% финансирана от ЕФМДР и 26,74% съфинансирана от националния бюджет.

Максимален интензитет на безвъзмездната финансова помощ е до 80%.

Минималният срок за изпълнение на проекта е една година.

Максималният срок за изпълнение на проекта е до 30.11.2023 г.

Допустими кандидати по мярката са физически лица, еднолични търговци (ЕТ) или юридически лица, регистрирани по Търговския закон.

Потенциалните бенефициенти могат да кандидатстват по настоящата процедура само с едно проектно предложение.

Безвъзмездна финансова помощ се предоставя за финансирането на следните дейности:

1.1. Инвестиции, които ще позволяват на рибарите да извършват преработване на собствения улов като добавят стойност към продуктите от риболов;

1.2. Инвестиции, които ще позволяват на рибарите да извършват предлагане на пазара и пряка продажба на собствен улов;

1.3. Иновативни инвестиции на борда на корабите, които водят до повишаване на качеството на продуктите от риболов;

1.4. Инвестиции, които водят до предотвратяване, намаляване и/или оползотворяване на нежеланият улов;

1.5. Други инвестиции, които водят до увеличаване на добавената стойност на продуктите от риболов и/или тяхното качество.

Подаването на проектното предложение по настоящата процедура се извършва по електронен път чрез Информационната система за управление и наблюдение на средствата от ЕС в България 2020 (ИСУН 2020) единствено с използването на Квалифициран електронен подпис (КЕП), чрез модула „Е-кандидатстване“ на следния интернет адрес: [*https://eumis2020.government.bg*](https://eumis2020.government.bg/).

Кандидатите могат да задават допълнителни въпроси и да искат разяснения във връзка с Условията за кандидатстване до 3 седмици преди крайния срок за подаване на проектни предложения. Допълнителни въпроси могат да се задават само по електронна поща: *pmdr@mzh.government.bg*.

Няма да се дават разяснения, които съдържат становище относно качеството на конкретно проектно предложение. Няма да се предоставят отговори на въпроси, задавани по телефона. Няма да бъдат изпращани индивидуални отговори на зададени от кандидатите по процедурата въпроси.

Крайният срок за подаване на проектни предложения е **17:00 часа на 28.09.2022 г.**